

***Száma***:.Fjl-487-2/2022

*Témafelelős*: Keller Ilona

***ELŐTERJESZTÉS***

**Csongrád Városi Önkormányzata Képviselő-testületének**

**2022. május 26-ei ülésére**

***Tárgy***: *Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság 2022. évi üzleti tervének jóváhagyása.*

Tisztelt Képviselő-testület!

A Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság (Csongrád, Szent Imre utca 19.) az előterjesztés melléklete szerinti üzleti tervét jóváhagyás céljából benyújtotta a Tisztelt Képviselő-testületnek.

A társaság nem nyereségorientált, alapvető célja a szociális szolgáltatások biztosítása és a rehabilitációs foglakoztatás.

Az üzleti terv részletesen bemutatja a társaság telephelyeit és tevékenységi köreit, a csatolt táblázatos kimutatás pedig a kapcsolódó bevételi és kiadási adatokat tartalmazza.

Az előző évekhez hasonlóan a Kft. üzleti tervében nem tervez nyereséget, ugyanakkor a bevételei (437.243 e Ft) fedezetet biztosítanak a kiadásaira. A Kft. tevékenysége során évek óta önkormányzati támogatás igénybevétele nélkül gazdálkodik.

A Felügyelő Bizottság 2022. május 16-i ülésén a Kft. üzleti tervét megtárgyalta és javasolta a Képviselő-testületnek, hogy azt fogadja el.

Kérem a Tisztelt Képviselő-testületet, hogy az előterjesztést tárgyalja meg, és a határozati javaslatot fogadja el.

## Határozati javaslat

## Csongrád Városi Önkormányzata Képviselő-testülete megtárgyalta a Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság előterjesztés szerinti 2022. évi üzleti tervét és azt jóváhagyja.

Határidő: végrehajtásra 2022. december 31.

Felelős: Kállainé Fodor Marianna ügyvezető igazgató

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési Iroda és általa
3. Piroskavárosi Szociális és Rehabilitációs Foglalkoztató Nonprofit Kft.
4. Irattár

Csongrád, 2022. május 18.

Bedő Tamás

polgármester